आलिया भट्ट ने एक साथ काटे तीन केक, बर्थडे सेलिब्रेशन का Video हो रहा वायरल  
26 साल की हुईं आलिया भट्ट
देर रात कुछ यूं हुआ सेलिब्रेशन
वीडियो हो रहा है वायरल
बॉलीवुड एक्ट्रेस आलिया भट्ट (Alia Bhatt) अपना 26वां जन्मदिन मना रही हैं. गुरुवार की देर रात आलिया (Alia Bhatt Birthday) ने अपने घर पर अपने परिवार व दोस्तों संग एक या दो नहीं बल्कि 3-3 केट काटकर मनाया. इसका एक वीडियो इंटरनेट पर काफी वायरल हो रहा है. आलिया के साथ उनकी मां सोनी राजदान भी दिखाई दे रही हैं. आलिया के बर्थडे पार्टी में 'ब्रह्मास्त्र' फिल्म के लिए साथ शूटिंग करने रहे रणबीर कपूर, मसाबा गुप्ता, आकांक्षा और अनुष्का रंजन, डायरेक्टर करण जौहर, बहन पूजा भट्ट और पापा महेश भट्ट भी मौजूद रहे. आलिया भट्ट (Alia Bhatt) ने फ्लोरल प्रिटेंड ड्रेस पहन रखा था. जब आलिया बर्थडे केक काट रही थीं, तो हर कोई बर्थडे सॉन्ग गा रहे थे.
 
A post shared by FAN ACCOUNT (@bollywoodarab.fc) on Mar 14, 2019 at 3:15pm PDT
 
आलिया भट्ट (Alia Bhatt) की करीबी दोस्त मसाबा गुप्ता ने बर्थडे पार्टी की एक तस्वीर अपने इंस्टाग्राम अकाउंट पर शेयर की. इसमें आलिया भट्ट समेत सभी दोस्त दिखाई दे रही हैं. मसाबा ने इस तस्वीर के साथ कैप्शन दिया, 'जब हम बच्चे थे तो तुम एकदम मैजिक की तरह थी और आज भी मैजिक की तरह हो... हैप्पी बर्थडे, अलु'. जो बर्थडे वीडियो इंटरनेट पर वायरल हो रहा वहा अनुष्का रंजन ने अपने टाइमलाइन पर पोस्ट किया था. अब इस वीडियो को फैन क्लब अपने-अपने अकाउंट से शेयर कर रहे हैं. 
 
A post shared by Mufasa(@masabagupta) on Mar 14, 2019 at 2:18pm PDT
 
बॉलीवुड एक्ट्रेस आलिया भट्ट (Alia Bhatt) 26 साल की हो चुकी हैं. मशहूर फिल्ममेकर महेश भट्ट (Mahesh Bhatt) और एक्ट्रेस सोनी राजदान (Soni Razdan) के घर 15 मार्च, 1993 को जन्मी आलिया की गिनती उन सेलेब्स में होती है, जिन्होंने बेहद कम उम्र में इंडस्ट्री में अपनी खास पहचान बनाई है. 6 साल के अपने छोटे से करियर में अलग-अलग तरह के किरदार कर आलिया ने खुद को एक बेहतरीन एक्ट्रेस के तौर पर स्थापित किया है. शायद यही वजह है कि वह बॉलीवुड के कई सितारों की फेवरेट भी हैं. मुंबई में पली-बढ़ी आलिया भट्ट (Alia Bhatt) ने जमनाबाई नर्सरी स्कूल से पढ़ाई पूरी की. इसके बाद साल 2012 में धर्मा प्रोडक्शन्स की फिल्म 'स्टूडेंट ऑफ द ईयर' से उन्होंने इंडस्ट्री में कदम रखा. फिल्म हिट रही और आलिया के करियर ने रफ्तार पकड़ी.